ΔΗΜΟΣ ΑΓΙΑΣ ΒΑΡΒΑΡΑΣ

*Γραφείο Τύπου*

**ΔΕΛΤΙΟ ΤΥΠΟΥ *19/12 /2022***

**Χριστουγεννιάτικη Συναυλία από τους μαθητές του Ωδείου**

Την Κυριακή 18/12/2022, στις 7 το απόγευμα, πραγματοποιήθηκε η Χριστουγεννιάτικη συναυλία στο κινηματοθέατρο Γιάννης Ρίτσος, από το Δημοτικό Ωδείο.

Χριστουγεννιάτικες μελωδίες ξεχύθηκαν στην αίθουσα διαχέοντας το πνεύμα των Χριστουγέννων σε όλους τους παρευρισκόμενους. Μελωδίες από την Ορχήστρα των Μικρών Κιθαριστών με τον εκπληκτικό συγχρονισμό τους, υπό τον μαέστρο Αλέξανδρο Παπαρίζο και τους δασκάλους κλασικής κιθάρας, Σπύρο Κουκάκη και Αναστάσιο Ιωάννογλου, από το τμήμα των ηλεκτρικών κιθάρων με δάσκαλο τον Δημήτρη Νταή και το Μεταπτυχιακό τμήμα Όπερας με τη φωνή εκπληκτικών σολίστ, βαρύτονων και υψίφωνων, οι οποίοι ερμήνευσαν γνωστές άριες αλλά και Χριστουγεννιάτικα τραγούδια με δάσκαλο τον Αντώνη Κορωναίο.

Με τις μουσικές τους, δάσκαλοι και μαθητές έστειλαν τις ευχές τους για τις γιορτές αποδεικνύοντας,  για ακόμη μια φορά, την υψηλού επιπέδου δουλειά του Δημοτικού μας Ωδείου, αποσπώντας τον ενθουσιασμό και τα χειροκροτήματα του κοινού.